LJEKARNIČKA DJELATNOST

- obuhvaća:

1. opskrbu i izradu lijekova, opskrbu medicinskih proizvoda pučanstvu, zdravstvenim ustanovama i drugim pravnim osobama te zdravstvenim radnicima koji obavljaju privatnu praksu,

2. opskrbu homeopatskim proizvodima,dječjom hranom i dijetetskim proizvodima,kozmetičkim i drugim sredstvima za zaštitu zdravlja

3. savjetovanje u vezi propisivanja, odnosno pravilne primjene lijekova, medicinskih, homeopatskih i dijetetskih proizvoda

Pod opskrbom lijekovima podrazumijeva se promet lijekova na malo koji se obavlja u ljekarnama i ljekarničkim depoima, a obuhvaća naručivanje, čuvanje i izdavanje lijekova na recept i bez recepta kao i izradu i izdavanje magistralnih i galenskih pripravaka provjerene kakvoće.

U obavljanju ljekarničke djelatnosti sudjeluju magistri farmacije s odobrenjem za samostalni rad u suradnji s farmaceutskim tehničarima s položenim stručnim ispitom i provode **ljekarničku skrb** sa ciljem postizanja boljih farmakoterapijskih učinaka i promicanja racionalne uporabe lijekova i medicinskih proizvoda te aktivno sudjeluju u sprječavanju bolesti i zaštiti zdravlja.

Ljekarnička djelatnost obavlja se u

-ljekarnama

-ljekraničkim depoima

Dio ljekarničke djelatnosti obavlja se u

-galenskim laboratorijima

-laboratorijima za provjeru kakvoće galenskih pripravaka i identifikaciju ljekovitih tvari.

LJEKARNA

-razlikujemo ljekarne otvorenog tipa i bolničke ljekarne.

Bolnička ljekarna osigurava opskrbu bolničke zdravstvene ustanove lijekovima i medicinskim proizvodima te izrađuje galenske i magistralne pripravke za potrebe bolnice.

Zakonom su propisane obavezne prostorije u ljekarni kao i njihova kvadratura, a raspored i oprema moraju omogućiti nesmetani rad.

1. OFICINA-središnja prostorija u ljekarni u kojoj se izdaju lijekovi i medicinski proizvodi te ostali proizvodi koji se izdaju u ljekarni(dječja hrana, kozmetički proizvodi, dijetetski proizvodi itd.) u sklopu oficine nalazi se odvojeni prostor za savjetovanje pacijenata.
2. LABORATORIJ-prostorija u kojoj se izrađuju magistralni i galenski pripravci, te vrši potvrda identiteta svih tvari koje ulaze u ljekarnu.

Ljekovite tvaru u laboratoriju su poredane po abecedi, jačini i agregatnom stanju

1. SKLADIŠTE-naziva se još i materijalka, a služi za čuvanje veće količine robe(lijekova, medicinskih proizvoda, zavojnog materijala i dr.)

Dio skladišnog prostora zauzima i klimatizirani prostor ili 2 hladnjaka. Jedan za čuvanje lijekova od2-8 C(npr.inzulini, cjepiva), a drugi za temp. od 8-15 C.Hladnjaci moraju imati sustav za 24-satno mjerenje temperature sa mogućnošću ispisa temperature.

U skladištu se nalazi i metalni ormar za čuvanje lijekova koji sadrže opojne droge (narkotici) koji mora biti stalno pod ključem.

1. PROSTORIJA ZA ČUVANJE LAKO ZAPALJIVIH TVARI I AGRESIVNIH MINERALNIH KISELINA

-prostorija mora biti suha sa dobrom ventilacijom, a ako se radi o manjoj količini takvih tvari mogu se čuvati u posebnom ormaru.

1. PRAONICA POSUĐA
2. PROSTORIJA ZA VODITELJA LJEKARNE
3. GARDEROBA
4. SANITARNI ČVOR ZA DJELATNIKE
5. PROSTORIJA ZA DEŽURSTVO

-nalazi se samo u ljekarnama u kojima se obavlja noćno dežurstvo. Izdavanje lijekova obavlja se preko prozorčića